22-се июндә, Бөйөк Ватан һуғышы башланған көндө, Өфөлә Хәтер акцияһы иғлан ителә. Иртәнге сәғәт 4-тә Еңеү паркында Мәңгелек ут эргәһендә митинг ойоштороласаҡ. Митинг һуңынан ветерандар, волонтерҙар, хәрби-патриотик клубтар тәрбиәләнеүселәре, ҡала хакимиәте вәкилдәре Бөйөк Ватан һуғышында һәләк булған яугирҙарҙы бер минутҡа тын ҡалып иҫкә аласаҡ. Артабан программала Мәңгелек ут мемориалына сәскәләр һалыу һәм Хәтер шәме акцияһы ҡаралған.